recursal/SuperWikiNEXT-32B huggingface dataset:
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Pinopsida|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**லெபனான் தேவதாரு** (*Cedrus libani*) என்பது பினாசியேக் குடும்பத்தில் உள்ள மர இனமாகும். இது கிழக்கு நடுநிலம் ஆற்றுப்பள்ளத்தாக்கு மலைப்பகுதிக்குரிய மரமாகும். இது பெரும் மாறாப் பசுமை ஊசியிலை மரமாகவும் பாரிய சமய, வரலாற்று முக்கியத்துவங்களைக் கொண்டதாகவும் மத்திய கிழக்கு பண்பாட்டில் காணப்படுகின்றது. இம்மரங்களை பண்டைய எகிப்தியர்கள் கடல் வழியாக எகிப்திற்கு கொண்டு சென்றது குறித்து எகிப்திய இலக்கியங்களில் குறிப்பிடப்பட்டுள்ளது. சுமேரியர்களின் கில்கமெஷ் காப்பியத்திலும் தேவதாரு மரக்காடுகளை குறித்துள்ளது. தேவதாரு மரம் லெபனான் நாட்டின் தேசிய சின்னமாகவும், பரவலாக பூங்காக்களில் அலங்கார மரமாகவும் பயன்படுத்தப்படுகிறது.

உசாத்துணை
---------

1. ↑  Gardner, M. (2013). "*Cedrus libani*". *IUCN Red List of Threatened Species* **2013**: e.T46191675A46192926. doi:10.2305/IUCN.UK.2013-1.RLTS.T46191675A46192926.en. .
2. ↑  Knight Syn. Conif. 42 1850

வெளி இணைப்புகள்
---------------

விக்கிமீடியா பொதுவகத்தில்,  
 ***Cedrus libani***   
என்பதின் ஊடகங்கள் உள்ளன. 

* *Cedrus libani* – information, genetic conservation units and related resources. European Forest Genetic Resources Programme (EUFORGEN)

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q61105
* விக்கியினங்கள்: Cedrus libani
* APDB: 198377
* ARKive: cedrus-libani
* Calflora: 10524
* EoL: 1061705
* EPPO: CEULI
* EUNIS: 150651
* GBIF: 5284682
* GRIN: 9695
* iNaturalist: 136150
* IPNI: 676705-1
* IRMNG: 11160384
* ITIS: 183406
* IUCN: 46191675
* MoBotPF: 285042
* NBN: NHMSYS0000457003
* என்.சி.பி.ஐ: 93692
* NZOR: 2fe09d5a-5aad-4fc3-9cf6-7144dcc71b84
* PPE: cedrus-libani
* Plant List: kew-2707327
* PLANTS: CELI6
* POWO: urn:lsid:ipni.org:names:676705-1
* Tropicos: 24900697
* WCSP: 382698
* WoI: 1503

 |
**நான்காம் வில்லியம்** (*William IV*, (வில்லியம் ஹென்றி; 21 ஆகத்து 1765 – 20 சூன் 1837) 1830 முதல் இறக்கும் வரை பெரிய பிரித்தானியா, அயர்லாந்து, மற்றும் ஹனோவர் ஆகியவற்றின் மன்னராகப் பதவியில் இருந்தவர். மூன்றாம் ஜோர்ஜ் மன்னரின் மூன்றாவது மகனான வில்லியம், நான்காம் ஜோர்ஜ் மன்னரின் இளைய சகோதரரும், நான்காம் ஜோர்ஜிற்குப் பின்னர் பதவிக்கு வந்தவரும் ஆவார்.

இளமையில் அரச கடற்படையில் பணியாற்றிய வில்லியம், "அரச மாலுமி" என அழைக்கப்பட்டார். வட அமெரிக்கா, மற்றும் கரிபியன் நாடுகளில் பணியாற்றிய இவர், கடற்படை சமர்களில் பெரிதளவு பங்குபற்றவில்லை. இவரது இரண்டு மூத்த சகோதரர்களும் சட்டபூர்வமான வாரிசுகள் இல்லாமல் இறந்ததை அடுத்து வில்லியம் தனது 64வது அகவையில் பிரித்தானிய மன்னராக முடி சூடினார். இவரது ஆட்சிக் காலத்தில் பல சீர்திருத்த சட்டங்கள் கொண்டுவரப்பட்டன. வறியவர் சட்டம் மேன்மைப்படுத்தப்பட்டது. குழந்தைத் தொழிலாளர் கட்டுப்படுத்தப்பட்டது. பிரித்தானியப் பேரரசின் அனேகமான அனைத்துப் பிரதேசங்களிலும் அடிமை முறை முற்றாக இல்லாதொழிக்கப்பட்டது. வில்லியம் தனது ஏனைய சகோதரர்களைப் போன்று அரசியலில் அதிகம் ஈடுபடாவிடினும், இவரே நாடாளுமன்றத்தின் ஒப்புதல் இல்லாமல் பிரதமர் ஒருவரை நியமித்த கடைசி மன்னார் ஆவார்.

வில்லியம் இறக்கும் போது, இவருக்கு சட்டபூர்வமாக பிள்ளைகள் எவரும் உயிருடன் இல்லாவிடினும், 20 ஆண்டுகளாக டொரத்தியா யோர்தான் என்ற நடிகை ஒருவருடன் இருந்த தொடர்பால் இவர் இறக்கும் போது இவருக்கு 10 சட்டபூர்வமல்லாத பிள்ளைகளில் 8 பேர் உயிருடன் இருந்தனர். வில்லியத்தை அடுத்து அவரது பெறாமகள் விக்டோரியா பிரித்தானிய அரசியாகவும், வில்லியமின் சகோதரர் முதலாம் ஏர்னெஸ்டு ஆகுஸ்தசு அனோவரின் மன்னராகவும் முடி சூடினர்.

மேற்கோள்கள்
-----------

1. ↑  Staff writer (25 January 1831). "Scots Greys". *The Times* (UK): p. 3. "...they will have the additional honour of attending our "Sailor King"..."
2. ↑  Staff writer (29 June 1837). "Will of his late Majesty William IV". *The Times* (UK): p. 5. "...ever since the accession of our sailor King..."

வெளி இணைப்புகள்
---------------

* William IV at the official website of the British monarchy
காந்தாரத்தில் காணப்படும் குசானர்களின் சிற்பத்தில் நெருப்புக் கடவுள் பாரோவுடன் (இடது) அர்தோக்சோ. இந்த பாணி கிரேக்க-பௌத்த கலையால் ஈர்க்கப்பட்டுள்ளது. மேலும், அர்தோக்சோ பழங்களாலும் பூக்களாலும் நிரப்பப்பட்டுள்ள ஒரு கொம்பினை (மேல் வலதுபுறம்) வைத்திருப்பதாகக் காட்டப்பட்டுள்ளது. இது கிரேக்க தெய்வமான டைச்சியிடமிருந்து ஏற்றுக்கொள்ளப்பட்டது.
**அர்தோக்சோ** ( *Ardoksho* ) என்பது செல்வத்தின் ஈரானிய தெய்வமாகும். முதலாம் நூற்றாண்டின் தொடக்கத்தில் நடு ஆசியா மற்றும் தெற்கு ஆசியாவில் குசானப் பேரரசின் பெண் தெய்வமாக இருந்தது. இவள் கிழக்கு ஈரானிய தெய்வமாகவும் இலட்சுமியின் மாற்றுப் பெயராகவும் கருதப்படுகிறாள். இவள் அவெத்தாவில் *ஆஷி* என்று அழைக்கப்படுகிறாள். 

பௌத்தத்தின் சில வகைகளில் காணப்படும் ஹாரிதி தெய்வத்திற்கு ஒப்பானவளாக இவள் அடிக்கடி கருதப்படுகிறாள். பாரசீக தெய்வமான அனாகிதா, கிரேக்க டைச், உரோமன் பார்துனா, இந்து ஸ்ரீ ஆகியவற்றுடன் ஒப்புமைகளும் வரையப்பட்டுள்ளன.

குசான சகாப்தத்தின் நடுப்பகுதியில், குசான நாணயங்களில் சித்தரிக்கப்பட்டுள்ள ஆண் இணையான ஓஷோவைத் தவிர அர்தோக்சோ மட்டுமே தெய்வமாக இருந்தாள்.

* குவிஷ்கனின் நாணயம் (150-180 பொ.ச.), நின்றுகொண்டிருக்கும் அர்தோக்சோ, அவளது பெயர் கிரேக்க எழுத்தில் உள்ளது.குவிஷ்கனின் நாணயம் (150-180 பொ.ச.), நின்றுகொண்டிருக்கும் அர்தோக்சோ, அவளது பெயர் கிரேக்க எழுத்தில் உள்ளது.
* வசிஷ்கனின் நாணயம் (பொ.ச. 222-240) அர்தோக்சோ சிம்மாசனத்தில் அமர்ந்துள்ளவாறு காணப்படுகிறார். மேலும் அவளது பெயர் கிரேக்க எழுத்துக்களில் எழுதப்பட்டுள்ளது.வசிஷ்கனின் நாணயம் (பொ.ச. 222-240) அர்தோக்சோ சிம்மாசனத்தில் அமர்ந்துள்ளவாறு காணப்படுகிறார். மேலும் அவளது பெயர் கிரேக்க எழுத்துக்களில் எழுதப்பட்டுள்ளது.
* கிபுனதாவின் நாணயம். சுமார் 335-350 பொ.ச. முன்பக்கம்: கிபுனதா இடதுபுறத்தில் நின்று, பலிபீடத்தின் மேல் பலி செலுத்துகிறார். பின்பக்கம்: அர்தோக்சோ, பழங்களால் நிரப்பப்பட்டுள்ள கொம்பினை வைத்துக் கொண்டு சிம்மாசனத்தில் அமர்ந்திருக்கிறாள்.கிபுனதாவின் நாணயம். சுமார் 335-350 பொ.ச. முன்பக்கம்: கிபுனதா இடதுபுறத்தில் நின்று, பலிபீடத்தின் மேல் பலி செலுத்துகிறார். பின்பக்கம்: அர்தோக்சோ, பழங்களால் நிரப்பப்பட்டுள்ள கொம்பினை வைத்துக் கொண்டு சிம்மாசனத்தில் அமர்ந்திருக்கிறாள்.

சான்றுகள்
---------

* British Museum, 2017, *Ardochsho (Biographical details)*

1. 1 2  Foltz, Richard. *A History of the Tajiks: Iranians of the East*. பக். 66. .
2. ↑  CNG Coins
**காசாக்கரை** (*Gaza Strip*, அரபு மொழி: قطاع غزة‎) என்பது நடுநிலக் கடலின் கிழக்குக் கரையில் அமைந்துள்ள ஒரு சுயாட்சி கொண்ட ஒரு நிலக்கீற்றாகும். இதன் எல்லைகளாக தென்மேற்கே (11 கிமீ) எகிப்தும், கிழக்கு மற்றும் வடக்கே (51 km (32 mi)) இசுரேலும் உள்ளன. காசாக் கரை அண்ணளவாக 41 கிலோமீட்டர் (25 மை) நீளமும் 6 கிலோமீட்டர் (4 மை) தொடக்கம் 12 கிலோமீட்டர் (7 மை) அகலமானதுமாகும். மொத்தப் பரப்பளவு 360 ச.கி.மீ (139 ச.மை) ஆகும். இந்த மண்டலத்தின் முக்கிய நகரான காசாவின் பெயரே இம்மண்டலத்துக்கு இடப்பட்டுள்ளது. இங்கு அண்ணளவாக 1.4 மில்லியன் பாலத்தீனர்கள் வசிக்கிறார்கள்.

ஆட்சி
-----

2007 ஆம் ஆண்டு முதல், காசாக் கரை ஹமாஸ் என்ற அமைப்பினரால் நிருவகிக்கப்பட்டு வருகிறது. 2012 ஆம் ஆண்டு முதல், காசாக் கரை பலத்தீன் நாட்டின் ஒரு பகுதியாக ஐக்கிய நாடுகள் அறிவித்தது. இப்பிரதேசத்தை ரமால்லாவைத் தளமாகக் கொண்டியங்கும் பலத்தீன அரசு தமது பகுதியாகக் கோரி வந்துள்ளது. ஆனாலும், காசா, ரமாலா அரசுகளை இணைக்கும் முயற்சி இன்று வரை தோல்வியிலேயே முடிந்துள்ளது.

1967 முதல் 2005 வரை இசுரேல் காசாக் கரையை ஆக்கிரமித்திருந்தது இப்போதும் காசாக்கரையின் வான்தளத்தையும் காசாவின் கடல் எல்லையையும் காசா-இசுரேல் எல்லைகளையும் கட்டுப்படுத்தி வருகிறது. 1948 முதல் 1967 வரை காசாக்கரையை ஆக்கிரமித்திருந்த எகிப்து காசாக்கரைக்கும் சீனாய் பாலைவனத்துக்குமிடையான எல்லையைக் கட்டுப்படுத்தி வருகிறது. இப்பகுதியில் நடந்துவரும் நிகழ்வுகளினால் இன்னும் ஐந்து ஆண்டுகளில் மனிதர்கள் வாழமுடியாத பகுதியாக காசா மாறிவிடலாம் என்று ஐநா சபையின் ஒரு நிறுவனமான வர்த்தகம் மற்றும் வளர்ச்சி பற்றிய ஐக்கிய நாடுகள் மாநாடு (UNCTAD) தெரிவித்துள்ளது.

மேற்கோள்கள்
-----------

* *This article contains material from the CIA World Factbook which, as a U.S. government publication, is in the பொது உரிமைப் பரப்பு.*

1. ↑  "CIA World Fact Book – Gaza Strip" இம் மூலத்தில் இருந்து 2014-06-08 அன்று. பரணிடப்பட்டது.. .
2. ↑  ஐந்து ஆண்டுகளில் காசா யாரும் வாழ முடியாத இடமாக மாறிவிடலாம்: ஐநா எச்சரிக்கைதி இந்து தமிழ் பார்த்த நாள் 03. செப்டம்பர் 2015

வெளி இணைப்புகள்
---------------

* இஸ்ரேல் பாலத்தீன மோதல்- 10 கேள்விகள்
**மலர் தோட்டம்** அல்லது மலர் வளர்ப்பு, தோட்டக்கலை மற்றும் பூக்கும் தொழிற்சாலைகளை உள்ளடக்கிய பூக்கும் மற்றும் அலங்கார செடிகள் வளர்ப்பதுடன் தோட்டக்கலைக்குரிய ஒரு ஒழுங்குமுறை ஆகும். தாவர இனப்பெருக்கம் மூலம், புதிய வகைகளின் வளர்ச்சி மலரியல் வல்லுனர் ஒரு பெரிய ஆக்கிரமிப்பு ஆகும்.
மலர் தோட்டங்கள், படுக்கை தாவரங்கள், வீட்டு தாவரங்கள், பூக்கும் தோட்டம் மற்றும் பானை தாவரங்கள், பயிரிடப்பட்ட கீரைகள், வெட்டு மலர்கள் ஆகியவை அடங்கும். நாற்றங்கால் பயிர்கள் இருந்து வேறுபடுகின்றன, மலர்ச்செடி பயிர்கள் பொதுவாக ஹெர்பெஸ்ஸஸ் உள்ளன. படுக்கை மற்றும் தோட்டத்தில் தாவரங்கள் இளம் பூக்கும் தாவரங்கள் (வருடாந்திர மற்றும் பல்லாண்டு ) மற்றும் காய்கறி தாவரங்கள் உள்ளன. அவை செங்குத்துப் பெட்டிகளில் (பவளங்களிலும் அல்லது தட்டுகளிலும்), பானைகளில், அல்லது தொங்கும் கூடைகளில், வழக்கமாக ஒரு கட்டுப்படுத்தப்பட்ட சுற்றுச்சூழலுக்குள் வளர்க்கப்படுகின்றன, மேலும் பெரும்பாலும் தோட்டங்கள் மற்றும் இயற்கையழகங்களுக்கு விற்கப்படுகின்றன. பெலர்கோனியும் ("ஜீரணியும்ஸ் "), இம்பட்டியின்ஸ்  ("பிஸியாக லிசி"), மற்றும் பெட்டுனியா  சிறந்த விற்பனை படுக்கை தாவரங்கள் உள்ளன. கிறிஸ்டாந்தத்தின் பல பயிர் வகைகள் அமெரிக்காவின் முக்கிய வற்றாத தோட்டக்கலை ஆகும்.

பூக்கும் தாவரங்கள் உட்புற பயன்பாட்டிற்கு பாத்திரங்களில் பெரும்பாலும் விற்கப்படுகின்றன. முக்கிய பூக்கும் தாவரங்கள் பைன்ஸ்ட்டியாஸ், மல்லிகை, பூக்கும் சாமந்தி, மற்றும் பூர்த்தி மலர் பூங்கொத்துகள் உள்ளன. பசுமையாக தாவரங்கள் கூட பானைகளில் விற்பனை செய்யப்படுகின்றன மற்றும் உட்புற மற்றும் உள் முற்றம் பயன்பாட்டிற்கான கூடைகள் தொங்கும், அலுவலகம், ஹோட்டல், உணவகம் உள்நாட்டிற்கான பெரிய மாதிரிகள் உட்பட.

கொய்மலர் மலர்கள் பொதுவாக பூங்கொத்துகளில் அல்லது வெட்டு இலைகளுடன் பூங்கொத்துகளாக விற்கப்படுகின்றன. கொய்மலர்களின் உற்பத்தி குறிப்பாக கொய்மலர் தொழில் என்று அழைக்கப்படுகிறது. தாவர மலர்கள் மற்றும் பசுமையானது பூக்கும் வளர்ப்பின் சிறப்பு அம்சங்களைப் பயன்படுத்துகிறது, இடைவெளி, பயிற்சி மற்றும் உகந்த மலர்களின் அறுவடைக்கு செடி கொடிகள்; மற்றும் ரசாயன சிகிச்சைகள், சேமிப்பு, பாதுகாப்பு மற்றும் பேக்கேஜிங் போன்ற பிந்தைய அறுவடை சிகிச்சை. ஆஸ்திரேலியா மற்றும் ஐக்கிய மாகாணங்களில் சில இனங்கள் கொய்மலர் சந்தையில் காட்டுப்பன்றி அறுவடை செய்யப்படுகின்றன.
தாவரவியல் பெயர் : சிங்கோ பைலோபா (Gingko biloba)

குடும்பம் : சிங்கோசியீ (Gingkoaceae)

சிங்கோ பைலோபா

இதரப் பெயர்
-----------

கன்னிக்கூந்தல் மரம் (Maidenhair tree)

மரத்தின் அமைவு
--------------

இது உயிருடன் இருக்கும் ஒரு பாசில் மரமாகும். இது கார்பனிபெரஸ் காலம் முதல் அதாவது 25 கோடி ஆண்டுகளுக்கு முன்னிருந்து பாசிலில்களாக அகப்படுகின்றன. சிங்கோ சாதியின் இந்த இனம் ஒன்றே நிலைத்திருக்கிறது. 10-20 கோடி ஆண்டுகளாக எந்தவித மாற்றமும் அடையாமல் அப்படியே இருந்து வருகிறது. இது மனிதன் தோன்றுவதற்கு பல கோடி ஆண்டுகளுக்கு முன்பும், அதகன்ற இலைகளுக்குள்ள மரஞ்செடிகள் தோன்றுவதற்கு முன்பும் தோன்றி வளர்ந்த மரமாகும். மேலும் இது உலகின் மிகவும் பழமையான பூக்கும் தாவரம் ஆகும்.

மரத்தின் சிறப்பு
----------------

இம்மரம் 130 அடி உயரம் வரை வளரக்கூடியது. இம்மரத்தின் பட்டை சிவப்பாக இருக்கும். இவைகளில் ஆண்மரம், பெண்மரம் எனத் தனித்தனியாக இருக்கிறது. இதனுடைய இலை மிக அழகாக இருக்கும். விசிறி போன்ற வடிவில் இருக்கும். இலையின் நரம்புகள் அடியிலிருந்து பிரிந்து விளிம்பைப் போல் சேரும். இதனால் இதைக் கன்னிக்கூந்தல் மரம் என்று அழைப்பார்கள். இவ்விலைகள் விழும் சமயத்தில் தங்க நிறமாக மாறும். இது உறையில்லாத விதையுள்ள மரம். இதில் கனி என்பது விதையே ஆகும். இதன் விதையை வறுத்து சாப்பிடலாம்.

காணப்படும் பகுதிகள்
-------------------

இம்மரம் சீனாவில் காணப்படுகிறது. சிங்கோ என்பது சீன்பெயர் ஆகும். இம்மரங்களை தெருக்களின் இருபுறமும் அழகிற்காக நடுகிறார்கள்.

மேற்கோள்
--------

| 1 || சிறியதும் - பெரியதும்  || அறிவியல் வெளியீடு || ஜூன் 2001


1. ↑   *சிறிதும் - பெரியதும்*. அறிவியல் வெளியீடு. .
*பாம்பிக்ஸ் மோரி* பட்டுப்புழு லெபிடாப்டீரா என்ற வரிசையையும்,ஹெட்டிரோநியூரா என்ற உப வரிசையையும்,பாம்பிசிடே என்ற குடும்பத்தையும் சேர்ந்தது.[1]இதன் நிறமூர்த்தத்தின் ஒருமடியம் 28 ஆகும்.இதன் வாழ்நாள் குறுகியதாக இருப்பதாலும்,அதற்குள் மிக அதிகமான சந்ததிகளை உருவாக்குவதாலும், மிகச் சுலபமாகக் கையாள முடிவதாலும், மரபியல், இனப்பெருக்கம், உடற்செயலியல், உயிரி வேதியியல் பற்றி அறிய உதவுகிறது.

பட்டுப்பூச்சியின் வாழ்க்கைச் சுழற்சியைப் பற்றி அறிவது பட்டுப்புழு வளர்ப்புத் தொழிலை நிர்வாகம் செய்ய ஏதுவாக இருக்கும். *பாம்பிக்ஸ் மோரி*யின் வாழ்க்கைச் சுழற்சி முட்டை, புழு, கூட்டுப்புழு, முதிர்பூச்சி என்ற நான்கு நிலைகளைக் கொண்டது. இதன் காலம் காலநிலையைப் பொருத்தும், இனத்தைப் பொறுத்தும் 45-55 நாட்களாகும்.

**முட்டை**

```
சிறிய, தட்டையான, நீள்வட்டமாக, 0.6 மி.கி.எடை கொண்டதாக இருக்கும்.இதில் உறக்கநிலையில் உள்ள முட்டைகள், உறக்கநிலையில் இல்லா முட்டைகள் என இரு வகைகள் காணப்படுகின்றன. உறக்கநிலையில் உள்ள முட்டைகள் இள மஞ்சள் நிறத்திலோ, வெண்மையாகவோ காணப்படும். உறக்கநிலையில் இல்லா முட்டைகள் மஞ்சள் நிறத்திலிருந்து கரும்பழுப்பு நிறத்திற்கு மாறும். இந்த பருவம் சில தினங்கள் நீடிக்கும்.
```

**புழு**

```
இது உயிருடன் வாழும் கருவாகும். இது வெண்மையாகக் காணப்படும். இது தலை, மார்பு, வயிறு என மூன்று பாகங்களைக் கொண்டது. புழுப்பருவத்தில் நான்கு முறை தோலுரித்து கூட்டுப்புழுவாக மாறும். இதன் காலம் 27 நாட்களாகும்.இது மல்பெர்ரி இலைகளை உண்டு உயிர் வாழும்.
```

**கூட்டுப்புழு**

```
 இப்பருவத்தை அடைந்தவுடன் தன் வாயிலிருந்து சுரக்கும் திரவத்தைக் கொண்டு தன்னைச் சுற்றி இனத்தைப் பொறுத்து வெண்மை, இள மஞ்சள் அல்லது மஞ்சள் நிறக் கூட்டைக் கட்டும்.2-3 வாரங்கள் இப்பருவத்தில் இருக்கும். இது கூட்டுப்புழுவிற்கு பாதுகாப்பு உறையாகும். இந்த கூடு 1.5 கி.மீ.நீளம் உள்ள ஒரே இழையாகும். கூட்டிற்குள் சென்ற பின் ஒரு முறை புழு தோலுரித்து பழுப்பு நிறமாக மாறும். கூட்டை உடைத்து முதிர்பூச்சி வெளிவந்தால் இழை அறுந்து போகும். அதனால் பட்டு நூலின் மதிப்பு குறையும்.
```

**பட்டுப்பூச்சி(முதிர்பூச்சி)**

```
இதுவே வாழ்க்கை சுழற்சியின் கடைசி பருவமாகும். கூட்டை உடைத்து முதிர்பூச்சி வெளிவரும். இதற்கும் தலை, மார்பு, வயிறு என மூன்று கண்டங்கள் உள்ளன. இதனால் பறக்க முடியாது. இதன் வாயுறுப்புகளும் வளர்ச்சியடையாமல் இருப்பதால், இது உண்ணாது. ஆண் பூச்சிகள் பெண் பூச்சிகளைக் காட்டிலும் பெரிதாக இருக்கும். முதிர்பூச்சி வெளிவந்தவுடன், இறக்கைகளை வேகமாக அடித்து தன் இணையைத் தேடிப்பிடித்து, இணைவுற்று, 24 மணி நேரத்திற்குள் ஆண்பூச்சி மடிந்து விடும். பெண் பூச்சி முட்டைகளை இட்டவுடன் இறந்துவிடும்.
```

மீண்டும் பட்டுப்பூச்சியின் வாழ்க்கைச் சுழற்சி தொடங்கிவிடும்.[2]

**மேற்கோள்**

1.Dhote A.K. 1990. Silkworm Biology and Rearing- Sericulture Instructional-cum-Practical Manual Volume II, NCERT, p:1-9.

2. Ajit Medhekar 2016. Lifecycle of Silkworm( With Diagram),
**மாட்டுத்தாவணி** (*Mattuthavani*) என்பது மாடுகளையும் கன்றுகளையும் விற்பதற்கான ஒரு கால்நடைச் சந்தையாக விளங்கிய பகுதியாகும். பொதுவாகக் கால்நடைகளைக் காட்சிக்காகவும் விற்பனைக்காகவும் வைத்திருக்கும் இடத்தைத் தாவணி என்றும் மாட்டுச்சந்தை என்றும் சொல்கிறார்கள்.  இப்பகுதி முன்பு மதுரை மாநகரின் புறநகர்ப் பகுதியில் அமைந்திருந்தது. பின்னர் மதுரை மாநகரத்துடன் இணைக்கப்பட்டு, மதுரை மாநகரிலிருந்த நான்கு பேருந்து நிலையங்களையும் ஒருங்கிணைத்து, மதுரை எம்.ஜி.ஆர். (மாநகராட்சி ஒருங்கிணைந்த) பேருந்து நிலையம், மலர் சந்தை, காய்கறிச் சந்தை ஆகியவற்றைத் தொடங்கியுள்ளனர்.

மதுரை மாநகராட்சி ஒருங்கிணைந்த பேருந்து நிலையம்
----------------------------------------------

முதன்மைக் கட்டுரை: மதுரை மாநகராட்சி ஒருங்கிணைந்த பேருந்து நிலையம்
இங்குள்ள மதுரை மாநகராட்சி ஒருங்கிணைந்த பேருந்து நிலையம் (MIBT) ஐ.எசு.ஓ. தரச் சான்றிதழ் 9001:2000 பெற்றது. இந்நிலையம் 10 கோடி உரூபாய் செலவில் கட்டப்பட்டது.இப்பேருந்து நிலையம் மாட்டுத்தாவணி பேருந்து நிலையம் என்று பேச்சு வழக்கில் அழைக்கப்பட்டு வருகிறது.

| நடைமேடை | சேருமிடம் |
| --- | --- |
| 1 | சென்னை, பெங்களூர், மைசூர், திருப்பதி, கொச்சி, திருவனந்தபுரம், அரசு விரைவுப் போக்குவரத்துக் கழக அலுவலகம், கர்நாடகா அரசு போக்குவரத்துக் கழகக அலுவலகம் மற்றும் இதர மாநில போக்குவரத்துக் கழக அலுவலகங்கள். |  |
| 2 | திருச்சிராப்பள்ளி, கடலூர், திருவண்ணாமலை, விழுப்புரம், அரியலூர், பெரம்பலூர் |  |
| 3 | சிவகங்கை, தஞ்சாவூர், நாகப்பட்டிணம், திருவாரூர், புதுக்கோட்டை |  |
| 4 | காரைக்குடி, தேவக்கோட்டை, மேலூர் |  |
| 5 | இராமநாதபுரம், இராமேஸ்வரம், பரமக்குடி, கமுதி, கீழக்கரை, அருப்புக்கோட்டை |  |
| 6 | இராசபாளையம், தென்காசி, திருவில்லிப்புத்தூர், சங்கரன்கோவில், பாபநாசம், கடையநல்லூர் |  |
| 7 | தூத்துக்குடி, திருச்செந்தூர், சிவகாசி, சாத்தூர், விருதுநகர், விளாத்திகுளம் |  |
| 8 | திருநெல்வேலி, கன்னியாகுமரி, நாகர்கோவில், கோவில்பட்டி, நாங்குநேரி, ஏர்வாடி, வள்ளியூர் |  |

மத்தியக் காய்கறிச் சந்தை
------------------------

மதுரை நகரின் வடக்கு ஆவணிமூல வீதியில் இருந்த காய்கறிச் சந்தைப் பயன்பாட்டால் ஏற்பட்ட போக்குவரத்து நெரிசலைக் குறைக்கும் பொருட்டு மாட்டுத்தாவணிப் பகுதியில் புதிதாக மத்தியக் காய்கறிச் சந்தை ஒன்று அமைக்கப்பட்டது. இச்சந்தையில் அனைத்து வகையான காய்கறிகள் கொள்முதல் செய்யப்பட்டு விற்பனையும் செய்யப்பட்டு வருகின்றன.

மலர் சந்தை
----------

மதுரை மாநகருக்குப் பெருமை சேர்க்கும் மல்லிகை மலருடன் பிற மலர்களையும் ஒருசேர விற்பனை செய்யக் கூடிய மலர்ச் சந்தை ஒன்றும் மாட்டுத்தாவணிப் பகுதியில் அமைக்கப்பட்டுள்ளது. இங்கு மதுரை, தேனி மற்றும் பிற மாவட்டங்களில் உற்பத்தி செய்யப்படும் அனைத்து வகையான மலர்களும் கொண்டு வரப்பட்டு விற்பனை செய்யப்பட்டு வருகின்றன.

மேற்கோள்கள்
-----------

1. ↑  இணைய அகர முதலி விளக்கம்
2. ↑  "காப்பகப்படுத்தப்பட்ட நகல்" இம் மூலத்தில் இருந்து 2011-09-30 அன்று. பரணிடப்பட்டது.. .
**மைக்கோபிளாஸ்மா** (*Mycoplasma*) என்பது பாக்டீரியாவின் ஒரு பிாிவு ஆகும், அவை அவற்றின் செல் சவ்வுகளைச் சுற்றி ஒரு செல் சுவரைக் கொண்டிருக்காது.  செல் சுவர் இல்லாததால், பென்சிலின் அல்லது பிற பீட்டா-லாக்டாம் நுண்ணுயிர் எதிர்ப்பிகள் போன்ற பல பொதுவான ஆன்டிபயாடிக்குகளால் அவை வளா்ச்சியை இழக்கின்றன. அவைகள் ஒட்டுண்ணி அல்லது மட்குண்ணியாக வாழ்கின்றன. பல இனங்கள் மனிதர்களில் நோய்களை உண்டாக்குகின்றன, இதில் எம்.நியூமோனியா மற்றும் எம்.பின்மிலிமியம்,  நிமோனியா மற்றும் பிற சுவாசக் கோளாறுகளை உண்டாக்குகின்றன, இது இடுப்பு அழற்சி நோய்களை ஏற்படுத்துவதாக  நம்பப்படுகிறது. மைக்கோப்ளாஸ்மா இனங்கள் இன்று கண்டறியப்பட்ட மிகச்சிறிய பாக்டீரியா  ஆகும், இவற்றால் ஆக்ஸிஜன் இல்லாமல் வாழ முடியும், மேலும் இது பல்வேறு வடிவங்களில் வாழ கூடியது. உதாரணமாக, M. ஜெனீலிடியம்( குடுவை வடிவம்) (சுமார் 300 x 600 nm)  M. நியூமேனியா (நீளம் 100 x 1000 nm) ஆகும். நூற்றுக்கணக்கான மைக்கோபிளாஸ்மா இனங்கள் விலங்குகள் பாதிக்கின்றன.

மேற்கோள்கள்
-----------

1. ↑  Ryan KJ, Ray CG (editors) (2004). *Sherris Medical Microbiology* (4th ). McGraw Hill. பக். 409–12. பன்னாட்டுத் தரப்புத்தக எண்:0-8385-8529-9.
2. ↑  Richard L. Sweet; Ronald S. Gibbs (1990). *Infectious Diseases of the Female Genital Tract*. Lippincott Williams & Wilkins, 2009. .
3. ↑  Larsen, Bryan; Hwang, Joseph (2010). "Mycoplasma, Ureaplasma, and Adverse Pregnancy Outcomes: A Fresh Look". *Infectious Diseases in Obstetrics and Gynecology* **2010**: 1–7. doi:10.1155/2010/521921. பன்னாட்டுத் தர தொடர் எண்:1064-7449.
**ஜாதகர்மா** (*Jatakarma* (சமசுகிருதம்:जातकर्मसंस्कारः), பிறப்பு முதல் இறப்பு வரை இந்து சமயத்தினர் செய்ய 16 சடங்குளில் ஒன்றாகும். இது நான்காவது சடங்காகும். குழந்தை பிறந்தவுடன் ஜாதகர்மா சம்ஸ்காரம் செய்யப்படுகிறது. புதிதாகப் பிறந்த குழந்தையின் தொப்புள்கொடியை, தாயிடமிருந்து வெட்டும் போது இது சடங்கு செய்யப்படுகிறது.இந்த சடங்கின் போது, குழந்தையின் உடல், மன மற்றும் ஆன்மீக முன்னேற்றத்திற்காக ஆசீர்வதிக்க வேண்டி பாலில் குளிப்பாட்டப்படுகிறது. நெய் மற்றும் தேன் அல்லது சர்க்கரை கலந்த 6 துளி நீர் குழந்தையின் வாயில் ஊற்றப்படும். பிறகு குழந்தைக்கு தாய் பாலூட்டுவார். குழந்தையின் நாக்கில் தங்கக் குச்சியால் ஓம் என எழுதப்படுகிறது. பின் குழந்தைக்கான ஜாதகம் புரோகிதரால் எழுதப்படுகிறது. 

குழந்தை பிறந்த 11வது அல்லது 16வது நாளில் மகப்பேறு தீட்டு கழிக்கவும், குழந்தைக்கு பெயர் சூட்டவும், புரோகிதரால் வேத மந்திரங்களுடன் சிறிய அளவில் யாகம் வளர்க்கப்படுகிறது. நெல்லில் குழந்தைக்கான பெயர் எழுதப்படுகிறது. இதனை நாமகரணம் என்பர்.

இதனையும் காண்க
--------------

* கர்ப்பதானம்
* பும்சவனம்
* சீமந்தம்

மேற்கோள்கள்
-----------

1. ↑  jatha karmaa
***மகா பாரதம்*** (வீர பீமசேனனின் சரிதம்) 1965 ஆம் ஆண்டு வெளியான ஒரு இந்திய மொழிமாற்றுத் தமிழ்த் திரைப்படமாகும். 1964 ஆம் ஆண்டு இந்தியில் வெளியான *வீர் பீம்சேன்* என்ற படத்தின் தமிழாக்கமே இப்படமாகும். சந்திரகாந்த் இயக்கத்தில் உருவான இப்படத்தின் கதைவசனங்களை எழுதியவர் தேவநாராயணன்.

நடிகர்கள்
---------

இப்பட்டியல் ஐ எம் டி பி (IMDB) இணையதளத்திலிருந்து தொகுக்கப்பட்டது.

* தாரா சிங்
* மும்தாஸ்
* சுமித்திரா தேவி
* அனித்தா குஹா
* மஹிபால் சிங்
* ஷாஹூ மோடக்
* ரந்தவா
* ரத்னமாலா
* திவாரி
* பி. எம். வியாஸ்

பாடல்கள்
--------

இத்திரைப்படத்துக்கு இசையமைத்தவர் ஜி. தேவராஜன். படத்தில் ஒரு பாரதியார் பாடல் உட்பட 12 பாடல்கள் இடம்பெற்றிருந்தன. மற்ற பாடல்களை கண்ணதாசன்-6, பஞ்சு அருணாசலம்-3, தேவநாராயணன்-2 எழுதியிருந்தனர்.

மேற்கோள்கள்
-----------

1. ↑  பிலிம் நியூஸ் ஆனந்தன் (23 அக்டோபர் 2004). *சாதனைகள் படைத்த தமிழ்த் திரைப்பட வரலாறு*. சென்னை: சிவகாமி பதிப்பகம் இம் மூலத்தில் இருந்து 2018-11-17 அன்று. பரணிடப்பட்டது... பார்த்த நாள்: 2022-05-12.
2. ↑  "Veer Bhimsen (1964) Full Cast & Crew".. பார்த்த நாள்: 10 July 2020.
**நடேசன் பூங்கா** (*Natesan Park*) இந்தியாவிலுள்ள தமிழ் நாட்டின் தலைநகரமாம் சென்னை நகரத்தின் தியாகராய நகரில் உள்ள வெங்கட்நாராயணா சாலையில் அமைந்துள்ளது. இப்பூங்கா நான்கு ஏக்கர் நிலப்பகுதியை உடையதாகும். வேளாண்மைத் துறை அமைச்சர் திரு.எ.பி.செட்டி அவர்களால் 1950 ஆம் ஆண்டு செம்டம்பர் 13 ஆம் நாள் பொது மக்கள் பயன்பாட்டிற்காககத் திறந்து வைக்கப்பட்டது. பூங்காவில் டாக்டர் நடேசன் சிலை நிறுவப்பட்டுள்ளதால் டாக்டர் நடேசன் பூங்கா என்றும் இது அழைக்கப்படுகிறது.

சிறப்பு
-------

சென்னை மாநகராட்சியால் பராமரிக்கப்படும் ஒரே பூங்கா நடேசன் பூங்காவாகும். குழந்தைகளுக்கு பயிற்சி அளிக்க தனி தென்னிசு விளையாட்டரங்கம் இங்கு உள்ளது. ஒரு தாவர இனப்பெருக்க மையமும், குழந்தைகளுக்கான விளையாட்டு பகுதியும் இங்கு உள்ளன. உள்ளூர்வாசிகள் காலை நடைப்பயிற்சி செய்வதற்கு இப்பூங்கா ஒரு பிரபலமான இடமாகும். குரோட்டன் செடிகள், ஒப்பனை கொடி வகைகள், காகிதப்பூ, மயில் கொன்றை, வேம்பு, செம்மயிற்கொன்றை, கொன்றை, மகோகனி எனப்படும் சீமை நுக்கு, அரச மரம், பனை மரங்கள் போன்ற தாவர வகைகள் இங்குள்ளன. அகன்ற, நீண்ட, துய்மையான நடைபாதைகள், யோகா, தியானம், உடற்பயிற்சி செய்வதற்கு ஏற்ற இயற்கை சூழலுடன் கூடிய அமைதியான இடம் ஆகியவை நடேசன் பூங்காவின் சிறப்பம்சங்களாகும்.

மேற்கோள்கள்
-----------

1. ↑  "நடேசன் பூங்கா மெட்ரோ ரயில் நிலைய திட்டம் கைவிடப்பட்டது", *Hindu Tamil Thisai*, 2023-02-24, retrieved 2023-10-14
2. ↑  "பூங்காவின் புது முகம் - Dinamalar Tamil News", *Dinamalar*, 2023-04-24, retrieved 2023-10-14
3. ↑  "மறுசீரமைக்கப்பட்ட டாக்டர் நடேசன், ஜீவா பூங்கா திறப்பு". தினமணி.. பார்த்த நாள்: 14 October 2023.
4. ↑  Amirthalingam, M.. "Parks of Chennai". *Envis Centre on Conservation of Ecological Heritage and Sacred Sites of India* (CPREEC).. பார்த்த நாள்: 4 Feb 2012.
**வ. தனலட்சுமி** (ஆங்கில மொழி: *V.Dhanalakshmi*) (பிறப்பு:1975) என்பவர் தமிழ் நாட்டைச் சேர்ந்த தமிழ்ப் பேராசிரியர் மற்றும் மொழியியல் வல்லுநராவார். 2020 ஆம் ஆண்டுக்கான தமிழ்நாடு அரசின் முதலமைச்சர் கணினித் தமிழ் விருதினைப் பெற்றவராவார்.

பணி
---

ஈரோடு வெள்ளாளர் மகளிர் கல்லூரியிலும், பட்டுக்கோட்டை ஏனாதி ராஜாப்பா கல்லூரியிலும் விரிவுரையாளராகப் பணியாற்றிய பின்னர், கோவை அமிர்தா பல்கலைக்கழகத்தின் கணினிமொழியியல் தொடர்பான பிரிவில் தமிழ் முதுநிலை ஆய்வாளராக நான்காண்டுகள் (2007-2011) பணியாற்றினார். பின்னர் எஸ் ஆர் எம் பல்கலைக்கழகத்தில் தமிழ்த்துறைத் தலைவராகப் பணியாற்றினார். 20 ஆண்டுகளாகத் தமிழ்த்துறைப் பேராசிரியராகப் பணியாற்றியதில் முன்றாண்டுகள் தமிழ் இணையக் கல்விக் கழகத்தின் உதவி இயக்குநராகவும் பணியாற்றினார். தற்போது, புதுவைப் பல்கலைக்கழகத்தின் தமிழ்த்துறை இணைப் பேராசிரியராகப் பணிபுரிந்து வருகிறார். இவர் பல கணினிமொழியியல் திட்டங்களைத் தற்காலத் தமிழுக்கும் செவ்வியல் இலக்கியங்களுக்கும் மேற்கொண்டுள்ளார். குறிப்பாக, தமிழ்ச் சொற்களைப் பகுபத இலக்கண அடிப்படையில் பகுத்து, அவற்றின் இலக்கண வகைப்பாடுகளைத் தானாகவே காட்டும் மென்பொருள் கருவிகளை உருவாக்கியுள்ளார். தமிழ்த்தொடரியல், பொருண்மையியல், மின்னகராதி, இயந்திர மொழிபெயர்ப்பு போன்ற பிற கணினித்தமிழ் சார்ந்த ஆய்வுகளை மேற்கொண்டுள்ளார். தமிழக அரசின் புதிய பாடத்திட்டத்தில், மேல்நிலை சிறப்புத் தமிழ் பாடத்திட்டக்குழு வல்லுநனராகவும் உள்ளார்.

கல்வி
-----

1. முதுகலைப் பட்டம்(தமிழ்) -1998
2. ஆய்வியல் நிறைஞர்(தமிழ்) 2001
3. முதுகலைப் பட்டம் (ஊடகவியல்) 2005
4. முனைவர் பட்டம் (மொழியியல்) 2011
5. முதுகலைப் பட்டயம்(இயற்கை மொழிப் பகுப்பாய்வு) 2011

வெளியீடுகள்
-----------

இவர் பல்வேறு தேசிய மற்றும் சர்வதேச அளவிலான பல கருத்தரங்குகளில் கணினித் தமிழ் குறித்த ஆய்வுக் கட்டுரைகளை வழங்கியுள்ளார். பல பன்னாட்டு ஆய்விதழ்களிலும் கணினித் தமிழ் கட்டுரைகளை எழுதியுள்ளார். *டேட்டா டிரைவன் ஷாலோ பார்சர் பார் தமிழ்*(ஆங்கிலம்) மற்றும் நவீன மொழிபெயர்ப்பு ஆகிய இரு புத்தகங்களை எழுதியுள்ளார்.

விருதுகள்
---------

1. 2020-ஆம் ஆண்டின் முதலமைச்சர் கணினித் தமிழ் விருது
2. ஆய்வுச் சுடரொளி விருது- 2022
3. மொழியியல் மாமணி -2022

மேற்கோள்கள்
-----------

1. 1 2  "Dr. Dhanalakshmi. V".. பார்த்த நாள்: 1 January 2024.
2. ↑  "தமிழ் மொழி, இலக்கிய வளர்ச்சிப் பணி அறிஞர்களுக்கு முதல்வர் ஸ்டாலின் விருது வழங்கி கவுரவம்". தமிழ் இந்து.. பார்த்த நாள்: 1 January 2024.
3. ↑  "தமிழறிஞர் பேராசிரியை வி. தனலட்சுமி (1975)". வலைத்தமிழ்.. பார்த்த நாள்: 1 January 2024.
4. ↑  "Pondicherry University - Faculty Profile Details".. பார்த்த நாள்: 1 January 2024.
5. ↑  "Dhanalakshmi, Vadivelu".. பார்த்த நாள்: 1 January 2024.
6. ↑  "வ. தனலட்சுமி".. பார்த்த நாள்: 1 January 2024.
7. ↑  "Dhanalakshmi V".. பார்த்த நாள்: 1 January 2024.
**ஜெயலட்சுமி ரெட்டி** அல்லது பரவலாக **படாபட் ஜெயலட்சுமி** (1958–1980) ஓர் இந்தியத் திரைப்பட நடிகை ஆவார். தமிழ், தெலுங்கு, மலையாள மொழித் திரைப்படங்களில் நடித்தவர். மலையாளத் திரைப்படத்துறையில் **சுப்ரியா** என்ற பெயரில் நடித்தார். தமிழில் அவள் ஒரு தொடர்கதை, முள்ளும் மலரும், ஆறிலிருந்து அறுபது வரை ஆகிய திரைப்படங்களில் முக்கிய வேடங்களில் நடித்தார்.

வாழ்க்கைக் குறிப்பு
-------------------

### தொடக்ககால வாழ்க்கை

ஜெயலட்சுமி, இந்தியாவின் ஆந்திர மாநிலத்தில் பிறந்தவர். அந்துலேனி கதா என்ற திரைப்படத்தில் ஏற்ற "*படாபட்*" என்ற வேடம் பலராலும் அறியப்பட்டதால் "படாபட்" ஜெயலட்சுமி என்றவாறு அழைக்கப்படலானார்.

### தனிப்பட்ட வாழ்க்கை

எம். ஜி. ராமச்சந்திரனது உறவினர் ஒருவரைத் திருமணம் செய்து கொண்ட இவர், 1980ஆம் ஆண்டில் தற்கொலை செய்து கொண்டார்.

### திரை வாழ்க்கை

1972 ஆவது ஆண்டில் அ. வின்சென்ட் இயக்கத்தில் வெளியான *தீர்த்தயாத்ரா* மலையாளத் திரைப்படத்தின் மூலமாக **சுப்ரியா** என்ற பெயரில் நடிகையாக அறிமுகமானார். 1973இல் *இது மனுசுயனோ?* என்ற மலையாளப் படத்தில் நடித்தார். தமிழில் கே. பாலசந்தர் இயக்கிய அவள் ஒரு தொடர்கதை திரைப்படத்தில் ஜெயலட்சுமி என்ற வேடத்தில் நடித்தார். இதனைத் தொடர்ந்து *அந்துலேனி கதா* என்ற திரைப்படத்தில் *படாபட்* என்ற வேடத்திலும் நடித்தார். தொடர்ந்து, ஆறிலிருந்து அறுபது வரை, முள்ளும் மலரும் உள்ளிட்ட திரைப்படங்களில் ரசினிகாந்த், கமல்ஹாசன், கிருஷ்ணா, என். டி. ராமாராவ், சிரஞ்சீவி உள்ளிட்ட தென்னிந்தியாவின் முன்னணி நடிகர்கள் பலருடனும் நடித்தவர்.

நடித்த திரைப்படங்கள்
--------------------

இது முழுமையான பட்டியல் அல்ல.

| ஆண்டு | திரைப்படம் | கதாபாத்திரம் | மொழி | குறிப்புகள் |
| --- | --- | --- | --- | --- |
| 1972 | *அர்த்தயாத்ரா* | பார்வதி | மலையாளம் | முதல் திரைப்படம் |
| 1973 | *இது மனுசுயனோ?* |  | மலையாளம் |  |
| 1974 | *அவள் ஒரு தொடர்கதை* |  | தமிழ் | தமிழில் முதலாவது திரைப்படம் |
| 1975 | *சொர்க்கம் நரகம்* |  | தெலுங்கு | தெலுங்கில் முதலாவது திரைப்படம் |
| 1975 | *தேவார கண்ணு* | ரேகா | கன்னடம் | கன்னடத்தில் முதலாவது திரைப்படம் |
| 1976 | *ஜோதி* | சசிரேகா | தெலுங்கு |  |
| 1976 | *அந்துலேனி கதா* |  | கன்னடம் |  |
| 1976 | *அன்னக்கிளி* | சுமதி | தமிழ் |  |
| 1977 | *அவர் எனக்கே சொந்தம்* |  | தமிழ் |  |
| 1977 | *கவிக்குயில்* |  | தமிழ் |  |
| 1978 | *வருவான் வடிவேலன்* |  | தமிழ் |  |
| *முள்ளும் மலரும்* | மங்கா | தமிழ் |  |
| *குங்குமம் கதை சொல்கிறது* | தமிழ் |  |
| 1979 | *ஆறிலிருந்து அறுபது வரை* |  | தமிழ் |  |
| *Korikale Gurralaite* |  |  |
| 1980 | *ஜதாரா* |  |  |
| *காளி* |  | தமிழ் |  |
| *ஒந்து என்னு ஆறு கண்ணு* |  | கன்னடம் |  |
| *ராம் ராபர்ட் ரஹீம்* |  | தெலுங்கு |  |
| 1981 | *நியாயம் காவாலி* | ஜெயலட்சுமி | தெலுங்கு |  |
| *திருகு லேனி மனுசி* |  | தெலுங்கு |  |
| 1983 | *யாமிருக்க பயமேன்* |  | தமிழ் | இறுதியாக வெளியான திரைப்படம் |

மேற்கோள்கள்
-----------

1. ↑  "Why South Indian heroines are embracing death". *Mid-day.com*. 20 April 2002.. பார்த்த நாள்: 25 May 2010.

வெளியிணைப்புகள்
---------------

* ஐ.எம்.டி.பி இணையத்தளத்தில் ஜெயலட்சுமி
**எரிக்கோ கவர்னரேட்** (*Jericho Governorate*, அரபு மொழி: محافظة أريحا‎ *Muḥāfaẓat Arīḥā* ; எபிரேயம்: נפת יריחו‎ , *Nafat Yeriħo* ) என்பது பாலஸ்தீனத்தின் 16 ஆளுநரகங்களில் ஒன்றாகும். இது மேற்குக் கரையின் கிழக்குப் பகுதிகளிலும், வடக்கு சாக்கடல் மற்றும் ஜோர்தானின் எல்லையில் தெற்கு ஜோர்டான் ஆற்றுப் பள்ளத்தாக்கில் அமைந்துள்ளது. ஆளுநரகமானது ரம்லாவிற்கு கிழக்கேயுள்ள மலைகள் வரை, எருசலேமின் கிழக்கு சரிவுகளிலும், யூதேயப் பாலைவனத்தின் வடக்கு எல்லைகள் உள்ளிட்ட பகுதிகளில் பரவியுள்ளது. ஜெரிகோ கவர்னரேட்டின் மக்கள் தொகை 31,501 என மதிப்பிடப்பட்டுள்ளது, இதில் ஆளுநரகத்தின் முகாம்களில் சுமார் 6,000 பாலஸ்தீனிய அகதிகள் உள்ளனர். 

மாவட்டத்தின் பொருளாதாரத்தில் வேளாண்மை முக்கிய இடம் வகிக்கிறது. குறிப்பாக இதன் தலைநகரான எரிக்கோவுக்கு அருகிலுள்ள பள்ளத்தாக்கில் வேளாண்மை நடக்கிறது. பெரும்பாலும் எரிக்கோ உலகின் பழமையான தொடர்ச்சிமிக்க குடியிருப்பாகக் கருதப்படுகிறது; இதன் வரலாறும், தொல்லியல் தளங்களு ஏராளமான சுற்றுலாப் பயணிகளை ஈர்க்கின்றன.

எலிஷியாவின் பூங்கா (எலிசீஸ் ஸ்பிரிங் மற்றும் ஐன் எல்-சுல்தான் என்றும் அழைக்கப்படுகிறது) என்பது எரிக்கோ மாவட்டத்தில் உள்ள ஒரு பாலைவனச்சோலை ஆகும். இது பழத்தோட்டங்கள், பனைத் தோப்புகள், வாழைத் தோட்டங்கள் மற்றும் பிற தாவரங்களை கொண்டுள்ளது.

வட்டாரங்கள்
-----------

### மாநகரங்கள்

* எரிக்கோ

### நகராட்சிகள்

* அல்-அவுஜா
* அல்-ஜிஃப்ட்லிக்

### கிராமங்கள்

* ஃபசாயில்
* அன் நுவைமா
* ஐன் அட்-துயுக் அட்-தஹ்தா
* ஐன் அட்-துயுக் அல்-ஃபோகா
* அஸ் ஜூபைதத்
* மார்ஜ் அல்-கசல்

### அகதிகள் முகாம்கள்

* அகபாத் ஜாபர்
* ஐன் அஸ்-சுல்தான்

குறிப்புகள்
-----------

1. ↑  "The Administrative Divisions of Governorates (Jericho)". Palestinian National Information Centre – Palestinian National Authority இம் மூலத்தில் இருந்து 2007-10-24 அன்று. பரணிடப்பட்டது.. .
2. ↑  "Laureates 1999". World Heritage Centre. .
**ஜான் டிரைடன்** (John Dryden) என்பவர் (கி.பி.1631- 1700) என்பவர் ஒரு சிறந்த ஆங்கிலக் கவிஞர், இலக்கிய விமர்சகர் மற்றும் மொழிபெயர்ப்பாளராவார். இவர் 1668ஆம்ஆண்டு இங்கிலாந்தின் முதல் பொயெட் லாரேட் பட்டம் பெற்றார்.

வாழ்க்கை வரலாறு
---------------

டிரைடன் நார்தாம்ப்டன்ஷையரில் த்ராப்ஸ்டனுக்கு அருகிலுள்ள ஆல்ட்விங்கிள் கிராமத்தில் பிறந்தார். இவர் 14வது குழந்தையாக எராஸ்மஸ் டிரைடன் மற்றும் மேரி பிக்கரிங் அவர்களுக்குப் பிறந்தார். 1650ஆம் ஆண்டு டிடைடன் கேம்பிரிட்ஜி நகரில் உள்ள டிரினிட்டி கல்லூரிக்கு பயில சென்றார். அங்கு கணிதம், பேச்சாற்றல், தொண்மையான கலைகள் போன்ற கல்விப்பிரிவுகளை கற்றுத்தேர்ந்தார். 1663ஆம் ஆண்டு லேடி எலிசபெத்தை திருமணம்செய்தார். 1673-ம் ஆண்டு கல்யாணம் ஒரு வழி மற்றும் அனைத்தும் காதல் (ஆல பார் லப்) 1678ஐ எழுதி வெளியிட்டார். டிரைடன்ஹோரஸ், ஜிவெனல் ஓவிட், லுக்ரீசியஸ் மற்றும் தியோகிடெஸ் போன்றவர்களின் படைப்புகளை மொழியாக்கம் செய்தார். 1700ஆம் ஆண்டு மேமாதம் 12ம் நாள் உயிர்நீத்தார்

மேற்கோள்கள்
-----------


விக்கிமேற்கோள் பகுதியில், இது தொடர்புடையவைகளைக் காண்க: ***ஜான் டிரைடன்***

1. ↑  "John Dryden (British author)". *Encyclopædia Britannica*.. பார்த்த நாள்: 13 May 2014.
"Weiße Rose" நினைவுச் சின்னம்
**வெள்ளை ரோசா** (*The White Rose*, ஜெர்மன்: die Weiße Rose) என்பது நாசி ஜெர்மனியில் வன்முறையற்ற முறையில் போராடிய ஒரு மாணவர் குழுவாகும். இக்குழுவில் மியூனிக் பல்கலைக்கழகத்தைச் சேர்ந்த சில மாணவர்களும் அவர்களின் மெய்யியல் பேராசிரியரும் அங்கம் வகித்தனர். இவர்கள் ஜூன் 1942 முதல் பெப்ரவரி 1943 ஆம் ஆண்டு வரையில் ஜெர்மனியின் தலைவர் அடால்ப் இட்லருக்கு எதிராக அநாமதேயத் துண்டுப்பத்திரிகைகளை வெளியிட்டு வந்ததன் மூலம் புகழ் பெற்றனர்.

இக்குழுவின் ஆறு முக்கிய உறுப்பினர்கள் நாசி ஜெர்மனியின் இரகசியக் காவல்துறை அமைப்பான கெஸ்டாப்போக்களினால் கைது செய்யப்பட்டு அவர்களுக்கு மரண தண்டனை விதிக்கப்பட்டது. இவர்கள் பெப்ரவரி 22, 1943 இல் தூக்கிலிடப்பட்டார்கள். இவர்களின் ஆறாவது துண்டுப் பத்திரிகையின் வாசகங்கள் ஜெர்மனியில் இருந்து ஸ்காண்டினேவியாவினூடாகக் கடத்தப்பட்டு பிரதி பண்ணப்பட்டு *மியூனிக் மாணவர்களின் அறிக்கை* என்று பெயரிடப்பட்டு ஜூலை 1943 இல் இரண்டாம் உலகப் போரின் நேச நாடுகளினால் விமானங்கள் மூலம் ஜெர்மனி மீது வீசப்பட்டன.

இன்று, வெள்ளை ரோசா இயக்க உறுப்பினர்கள் ஜெர்மனி அரசினரால் மாவீரர்களாக மதிக்கப்பட்டு அவர்களுக்கு நினைவுச் சின்னங்களும் எழுப்பப்பட்டுள்ளன.

இவற்றையும் பார்க்க
------------------

* சோபி சோல்

குறிப்புகள்
-----------

1. ↑  "G.39, Ein deutsches Flugblatt" பரணிடப்பட்டது 2008-12-08 at the வந்தவழி இயந்திரம், Aerial Propaganda Leaflet Database, twentyith World War, *Psywar.org*.

வெளி இணைப்புகள்
---------------

* பரணிடப்பட்டது 2009-02-11 at the வந்தவழி இயந்திரம்: Center for White Rose Studies — Making the White Rose relevant to the 21st century
**யூரோப்பியம்(III) குரோமேட்டு** (*Europium(III) chromate*) என்பது EuCrO4. என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். யூரோப்பியம், குரோமியம் மற்றும் ஆக்சிசன் ஆகிய தனிமங்கள் இணைந்து இச்சேர்மம் உருவாகிறது. யூரோப்பியம் +3 என்ற ஆக்சிசனேற்ற நிலையிலும் +5 என்ற ஆக்சிசனேற்ற நிலையில் குரோமியமும் மற்றும் -2 என்ற ஆக்சிசனேற்ற நிலையில் ஆக்சிசனும் இச்சேர்மத்தில் இடம் பெற்றுள்ளன.

தயாரிப்பு
---------

யூரோப்பியம்(III) அசிடேட்டு மற்றும் குரோமியம்(IV) ஆக்சைடு ஆகிய சேர்மங்களின் சமமோலார் கரைசலை வெற்றிடத்தில் 70 பாகை செல்சியசு வெப்பநிலையில் உலர்த்தி பின்னர் காற்றில் 400 பாகை செல்சியசு வெப்பநிலை வரை சூடேற்றினால் யூரோப்பியம்(III) குரோமேட்டைப் பெறலாம்.

யூரோப்பியம்(III) நைட்ரேட்டு அறுநீரேற்று மற்றும் குரோமியம்(III) நைட்ரேட்டு ஒன்பது நீரேற்று ஆகியவற்றை விகிதாச்சார அளவுகளில் கலந்து 30 நிமிடங்களுக்கு 433 கெல்வின் வெப்பநிலையில் 30 நிமிடங்களும் 473 கெல்வின் வெப்பநிலையில் 30 நிமிடங்களும் 1 மணிநேரம் 853 கெல்வின் வெப்பநிலையிலும் வினைபுரியச் செய்யவேண்டும். ஆக்சிசன் வாயு வினை கலவையின் மீது தொடர்ச்சியாக அனுப்பப்பட்டு யூரோப்பியம்(III) குரோமேட்டைப் பெறுவது மற்றொரு தயாரிப்பு வழிமுறையாகும்.

Eu(NO3)3•6H2O + Cr(NO3)•9H2O → EuCrO4 + 6 NO2 + 15H2O

பண்புகள்
--------

ஓர் அலகு செல்லுக்கு நான்கு வாய்ப்பாட்டு அலகுகள் என்ற அளவில் = a=722.134, c = 632.896 பைக்கோமீட்டர் என்ற அணிக்கோவை அளவுருக்களுடன், I41/amd (எண். 141) என்ற இடக்குழுவில் நாற்கோண வடிவத்தை ஏற்றுக் கொண்டு யூரோப்பியம்(III) குரோமேட்டு படிகமாகிறது.
யூரோப்பியம்(III) குரோமேட்டின் நீல் வெப்பநிலை 15.9 கெல்வின் ஆகும். 700 °செல்சியசு வெப்பநிலைக்கு மேல் யூரோப்பியம்(III) குரோமேட்டு யூரோப்பியம் குரோமைட்டாக (EuCrO3) சிதையத் தொடங்குகிறது.

2EuCrO4 → 2 EuCrO3 + O2

மேற்கோள்கள்
-----------

1. ↑  G. Buisson, E. F. Bertaut, J. Mareschal (1964), "Etude cristallographique des composes TCrO4 (T = terre rare ou Y)", *Comptes Rendus Hebdomadaires des Seances de l'Academie des Sciences* (in German), vol. 259, pp. 411–413`{{citation}}`: CS1 maint: multiple names: authors list (link) CS1 maint: unrecognized language (link)
2. 1 2 3  Hidetaka Konno, Yoshitaka Aoki, Zoltán Klencsár, Attila Vértes, Makoto Wakeshima (2001-12-01). "Structure of EuCrO4 and Its Electronic and Magnetic Properties". *Bulletin of the Chemical Society of Japan* **74** (12): 2335–2341. doi:10.1246/bcsj.74.2335. பன்னாட்டுத் தர தொடர் எண்:0009-2673. .
3. 1 2
4. ↑  Yoshitaka Aoki, Hidetaka Konno, Hiroto Tachikawa, Michio Inagaki (2000-05-01). "Characterization of LaCrO4 and NdCrO4 by XRD, Raman Spectroscopy, and ab Initio Molecular Orbital Calculations". *Bulletin of the Chemical Society of Japan* **73** (5): 1197–1203. doi:10.1246/bcsj.73.1197. பன்னாட்டுத் தர தொடர் எண்:0009-2673. .
5. ↑
**வெடிற்போத்து** (ஆங்கிலப் பெயர்: **Hoatzin,** அறிவியல் பெயர்: **Opisthocomus hoazin***)* என்பது அமேசான் படுகையின் சதுப்பு நிலங்கள், ஆற்றை ஒட்டிய காடுகள் மற்றும் அலையாத்தி காடுகள், மற்றும் தென்னமெரிக்காவின் ஒரினோகோ வடிநிலம் ஆகியவற்றில் காணப்படும் ஒரு வெப்பமண்டல பறவை ஆகும். இப்பறவையின் இளம் உயிரிகள் அவற்றின் இரண்டு இறக்கை விரல்களில் நகங்களை கொண்டிருக்கும். 

ஒபிஸ்தோகோமஸ் (***Opisthocomus***) பேரினத்தில் காணப்படும் ஒரே ஒரு உறுப்பினர் இந்த பறவை மட்டுமே ஆகும். ஒபிஸ்தோகோமஸ் என்ற பண்டைய கிரேக்கச் சொல்லுக்கு "பின் பகுதியில் நீண்ட முடி" என்று பொருள். இப்பறவையின் தலையின் பின்பகுதியில் காணப்படும் பெரிய முடியை குறிப்பிட இந்த வார்த்தை பயன்படுகிறது. ஒபிஸ்தோகோமிடாய் (**Opisthocomidae**) குடும்பத்தில் உயிர்வாழும் பேரினம் இது ஒன்று மட்டுமே ஆகும். இக்குடும்பத்தின் வகைப்பாட்டியலானது  விவாதத்திற்குரிய பொருளாக உள்ளது. இதைப்பற்றிய தெளிவான வகைப்படுத்தல் இன்னும் செய்யப்படவில்லை.

உசாத்துணை
---------

1. ↑  BirdLife International (2012). "*Opisthocomus hoazin*". *IUCN Red List of Threatened Species* **2012**.. பார்த்த நாள்: 26 November 2013. old-form url
மலைகோட்டை அரண்மனை (Hill Fort Palace) *ரிட்ஸ் ஹோட்டல்* என்றும் அழைக்கப்படும் இது தெலங்காணா மாநிலம் ஐதராபாத்திலுள்ள நௌபத் பகாட்டில் அமைந்துள்ள ஒரு அரச அரண்மனை ஆகும். சொத்து இப்போது தெலங்காணா அரசின் மாநில சுற்றுலா வளர்ச்சிக் கழகத்திற்குச் சொந்தமானது.

வரலாறு
------

### குடியிருப்பு (1915-1955)

மலைக்கோட்டை அரண்மனை 1915 இல் இந்தியாவின் நிசாம் அரசாங்கத்தில் தலைமை நீதிபதியாக பணியாற்றிய நிசாமத் சங் என்பவரால் கட்டப்பட்டது. அவர் அரண்மனையில் 15 ஆண்டுகள் தங்கியிருந்தார். கேம்பிரிட்சிலுள்ள திரினிட்டி கல்லூரியின் பாணியில் கட்டிடக்கலை உள்ளது.  

1929 இல், சங் ஹஜ் சென்று வந்த பிறகு எளிமையான வாழ்க்கையை வாழ விரும்பினார். இந்த அரண்மனை ஓசுமான் அலி கானின் மகன் இளவரசர் மோசாம் சாவுக்கு விற்கப்பட்டது, பின்னர் நகர மேம்பாட்டு வாரியத்தின் தலைவரின் அதிகாரப்பூர்வ இல்லமாக மாறியது.

### அரசு கையகப்படுத்துதல் மற்றும் ரிட்ஸ் ஹோட்டல் (1955-1997)

1955 ஆம் ஆண்டு போலோ நடவடிக்கைக்குப் பிறகு இந்த அரண்மானை இந்திய அரசால் கையகப்படுத்தப்பட்டது. ரிட்ஸ் ஹோட்டல் நிறுவனம் 1980களில் அரண்மனையை குத்தகைக்கு எடுத்தது. இந்த விடுதி 1997 ஆம் ஆண்டின் பிற்பகுதி வரை செயல்பட்டு வந்தது  

### கைவிடப்பட்டது (1997-தற்போது)

இன்று, கட்டிடம் சிதிலமடைந்து காணப்படுகிறது. மேலும், அவசரமாக சீரமைக்க வேண்டிய தேவை உள்ளது.  

2022 இல், ஒரு நிபுணர் குழு, அரண்மனையை இடிக்க பரிந்துரைக்கும் அறிக்கையை உயர் நீதிமன்றத்தில் சமர்ப்பித்தது.   பொதுநல வழக்கின் தீர்ப்பில், அரண்மனையை சீரமைக்கும் பணிகளைத் தொடங்குமாறு மாநில அரசுக்கு உயர்நீதிமன்றம் உத்தரவிட்டது.

அமைவிடம்
--------

இந்த அரண்மனை நகரின் மையப்பகுதியில் *நௌபத் பஹாட்* அருகே 6 ஏக்கர் பரப்பளவில் அமைந்துள்ளது.

வெளி இணைப்புகள்
---------------

மேற்கோள்கள்
-----------

1. ↑  P. S. Rohit (5 April 2014). "Hill Fort Palace to regain past glory". Times of India.. பார்த்த நாள்: 27 August 2014.
2. 1 2  Dundoo, Sangeetha Devi (2015-11-23). "The space has a story to tell".. பார்த்த நாள்: 2019-10-05.
3. ↑  PHOTOS: Hyderabad's 100-Year-Old Hill Fort Palace Is Now A Prospective Art Gallery
4. ↑  "Once famous Ritz Hotel of Hyderabad now turns into a shooting location for films". *The New Indian Express*. .
5. ↑  "A walter scott castle, sliver of Nizami times". *The New Indian Express*. .
6. ↑  "PHOTOS: Hyderabad's 100-Year-Old Hill Fort Palace is Now a Prospective Art Gallery". 2016-04-12. .
7. ↑  Pisharody, Rahul V. "Historical Hill Fort Palace hopes to reclaim its past glory". *The New Indian Express*. .
8. ↑  "Hill Fort Palace in Hyderabad can be restored: INTACH". *The New Indian Express*. .
9. ↑  "Hill Fort Palace, Zenana demolition: Telangana government targeting heritage buildings irks conservationists". *The South First*. .
10. ↑  "Begin Hill Fort palace restoration works: HC". *The Hindu*. .
11. ↑  "Historians and Heritage Activists aims to restore Historic Hillfort Palace in Hyderabad".. பார்த்த நாள்: 11 June 2020.
**கடல் கல்லறை** (Marine Cemetery) என்பது இந்தியாவின் கேரள மாநிலத்திலுள்ள கோழிக்கோட்டின் பேப்பூர் கடற்கரையில் அமைந்துள்ள ஒரு கலை நிறுவல் அமைப்பாகும். அழிந்து வரும் ஒன்பது கடல் மற்றும் ஆற்றங்கரை உயிரினங்களுக்காக இந்நிறுவல் அர்ப்பணிக்கப்பட்டுள்ளது. முன்னதாக கடற்கரையில் இருந்து சேகரிக்கப்பட்ட 2,000 நெகிழிக் குப்பிகளால் ஆனதாகும். கடல் கல்லறை 2019 ஆம் ஆண்டில் திறக்கப்பட்டது.

வரலாறு
------

நெகிழிக் கழிவுகள், நீர் மாசுபாடு, காலநிலை மாற்றம் மற்றும் அதிகப்படியான சுரண்டல் போன்றவற்றால் அழிந்து வரும் கடல் மற்றும் ஆற்றங்கரை உயிரினங்களுக்காக கடல் கல்லறை அர்ப்பணிக்கப்பட்டுள்ளது. கலை நிறுவல் அமைப்பு ஒரு விழிப்புணர்வு முயற்சியாகும்.  

நவம்பர் 2019 ஆம் ஆண்டு நவம்பர் மாதத்தில் சுமார் 80 தன்னார்வலர்கள் குழு பேப்பூர் கடற்கரையை சுத்தம் செய்து 800 கிலோவுக்கும் மேற்பட்ட நெகிழிக் குப்பையை சேகரித்தது. இக்குப்பை மறுசுழற்சிக்காக கோழிக்கோடு மாநகராட்சியிடம் ஒப்படைக்கப்பட்டது. 2,000 நெகிழிக் குப்பிகள் மட்டும் ஒப்படைக்காமல் விடப்பட்டன, பின்னர் அவை கலை நிறுவலுக்குப் பயன்படுத்தப்பட்டன.   பேப்பூர் துறைமுக நிர்வாகம், கோழிக்கோடு மாவட்ட அதிகாரிகள் மற்றும் சுற்றுச்சூழல், வனம் மற்றும் காலநிலை மாற்ற அமைச்சகத்தின் தூய்மையான கடற்கரை இயக்கத்தின் கீழ், காலநிலை ஆர்வலர் ஆகாசு ராணிசன் மற்றும் சொறிமீன் நீர்விளையாட்டு அமைப்பினர் மூலம் இந்த நினைவுச்சின்னம் உருவாக்கப்பட்டது.  உலக வனவிலங்கு பாதுகாப்பு தினமான திசம்பர் மாதம் 4 ஆம் தேதியன்று 2019 ஆம் ஆண்டு கோழிக்கோடு மாவட்ட ஆட்சியர் எசு.சாம்பசிவ ராவ் மற்றும் பேப்பூர் தொகுதி சட்டமன்ற உறுப்பினர் வி.கே.சி மம்மது கோயா ஆகியோரால் திறக்கப்பட்டது.

நிறுவல்
-------

 ஒன்பது குறிப்பான்கள்
இந்த நிறுவலில் ஒன்பது குறிப்பான்கள் உள்ளன, ஒவ்வொன்றும் அழிந்து வரும் கடல் மற்றும் ஆற்றங்கரை உயிரினங்களுக்காக அர்ப்பணிக்கப்பட்டவையாகும். கல்லறை வடிவ இரும்பு சட்டங்களில் நெகிழிக் குப்பிகளால் இவை கட்டப்பட்டுள்ளன. இவற்றில் எட்டு குறிப்பான்கள் 4 அடிகள் (1.2 m) உயரத்தில், கடல் குதிரை, கிளி மீன், **தோல்முதுகு ஆமை**, கடல் ஆமைகள், கழுகு கதிர் மீன்கள், வேளா மீன், ஆவுளியா அல்லது கடற்பசு, வரிக்குதிரை சுறா, மற்றும் சுத்தியல் சுறா ஆகிய உயிரினங்களுக்காக அர்ப்பணிக்கப்பட்டுள்ளன. எஞ்சியிருக்கும் ஒரு குறிப்பான் 6 அடிகள் (1.8 m) உயரம் கொண்டதாகும். அழிந்து வரும் பூர்வீக நன்னீர் மீன் இனமான உரோசுலின் சுறாவுக்கு அர்ப்பணிக்கப்பட்டுள்ளது.

மேற்கோள்கள்
-----------

1. 1 2 3 4  "Kozhikode's new marine cemetery is a call to action to save the world" (in en-US). 13 December 2019. .
2. 1 2 3 4  "World's first marine cemetery unveiled in Kerala" (in en). 12 December 2019. .
3. ↑  "This 'Marine Cemetery' in Kerala is Dedicated to Aquatic Life Killed By Plastic Pollution". 5 December 2019. .
4. ↑  "Kerala gets world's first marine cemetery". 12 December 2019. .
5. ↑  "Kerala gets world's first marine cemetery". 13 December 2019. .
**எம். டி. பார்த்தசாரதி** (*M.D. Parthasarathy*) (பிறப்பு: செப்டம்பர் 21, 1910 - ஆகத்து 1963) கருநாடக இசைக் கலைஞரும், தமிழ்த் திரைப்பட இசையமைப்பாளருமாவார். திரைப்படப் பாடகர், திரைப்பட நடிகர், நாடக நடிகர் எனும் பரிமாணங்களையும் கொண்டிருந்தவர்.

இசையாளர்
--------

எம். டி. பார்த்தசாரதி அண்ணாமலைப் பல்கலைக் கழகத்தில் *சங்கீத பூஷணம்* பட்டம் பெற்றவர். 'தஞ்சாவூர் நால்வர்' எனப்புகழ் பெற்றவர்களில் ஒருவரான பொன்னையா பிள்ளை, சங்கீத கலாநிதி டி. எஸ். சபேச ஐயர் ஆகியோர் அப்போது அங்கு ஆசிரியர்களாக இருந்தார்கள். 1930களின் ஆரம்பத்தில் பட்டம் பெற்று வெளியேறியதும் எம். டி. பார்த்தசாரதி சென்னை சென்றார். தமிழ்த் திரைப்படங்கள் அப்போது தான் "பேசும் படங்களாக" வெளிவரத் தொடங்கிய காலம். பாடக்கூடிய, இசை ஞானம் உள்ளவர்களுக்கு வாய்ப்புகள் நிறைந்திருந்த காலம். புராணக் கதைகளை அடிப்படையாகக் கொண்டு திரைப் படங்கள் வெளிவந்தன. மேடை நடிகர்களும், சங்கீத வித்துவான்களும் திரைப்படங்களில் நடிக்க வந்தார்கள். இசையில் நல்ல தேர்ச்சி பெற்றிருந்த எம். டி. பார்த்தசாரதிக்கு திரைப்பட வாய்ப்புகள் இலகுவாகக் கிடைத்தன.

நடித்த திரைப்படங்கள்
--------------------

1. சக்குபாய் (1934)
2. ஸ்ரீநிவாச கல்யாணம் (1934)
3. கருட கர்வபங்கம் (1936)
4. சேது பந்தனம் (1937)
5. ராஜபக்தி (1937)
6. ராஜதுரோகி (1938)

இசையமைத்த திரைப்படங்கள்
-----------------------

1. மதனகாமராஜன் (1941)
2. நந்தனார் (1942)
3. பக்த நாரதர் (1942)
4. அருந்ததி ‎(1943)
5. தாசி அபரஞ்சி (1944)
6. கண்ணம்மா என் காதலி (1945)
7. துளசி ஜலந்தர் (1947)
8. ஞானசௌந்தரி (1948)
9. சக்ரதாரி‎ (1948)
10. சந்திரலேகா (1948)
11. அபூர்வ சகோதரர்கள் (1949)
12. லட்சுமி (1953)
13. நம் குழந்தை (1955)
14. ஔவையார் (1953)

வானொலிப் பணி
------------

எம். டி. பார்த்தசாரதி திருச்சி வானொலி நிலையத்தில் நிலையக் கலைஞராகவும் பணியாற்றியுள்ளார். வானொலி நாடகங்களில் அவரது பங்களிப்பு பாராட்டு பெற்றது. பின்னர், திரைப்படத்துறையிலிருந்து முற்றாக விலகியபின், அனைத்திந்திய வானொலியின் பெங்களூர் நிலையத்திலும் பணியாற்றினார்.

மேற்கோள்கள்
-----------

1. ↑  ராண்டார் கை (23 செப்டம்பர் 2010). "Unsung veteran of Tamil cinema". *தி இந்து*.. பார்த்த நாள்: 20 செப்டம்பர் 2016.
2. 1 2  "M.D. Parthasarathy – Best Music Director of Gemini’s Avvaiyar". Vamanan.. பார்த்த நாள்: 2016-10-05.
**மூப்பைநாடு** (Muppanad) இந்தியாவின் கேரள மாநிலத்தில் வயநாடு மாவட்டத்தில் உள்ள மேப்பாடிக்கு அருகில் உள்ள ஒரு கிராமமாகும்.

மக்கள்தொகையியல்
---------------

2001[update] ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி மூப்பைநாடு கிராமத்தின் மக்கள் தொகை 22,935 ஆக இருந்தது. இம்மக்கள் தொகையில் 11,344 ஆண்களும் 11,591 பெண்களும் இருந்தனர்.

 மீன்முட்டி அருவி, வடுவாஞ்சல்

போக்குவரத்து
------------

மூப்பைநாடு கிராமம் கோழிக்கோடு இரயில் நிலையத்திலிருந்து சாலை வழியாக 82 கிலோமீட்டர் தொலைவில் உள்ளது. இந்த சாலையில் ஒன்பது கொண்டை ஊசி வளைவுகள் உள்ளன. அருகிலுள்ள பெரிய விமான நிலையம் கோழிக்கோடு விமான நிலையமாகும். கிழக்கே உள்ள சாலை இக்கிராமத்தை மைசூர் மற்றும் பெங்களூருடன் இணைக்கிறது. பந்திப்பூர் தேசிய வனப்பகுதி வழியாகச் செல்வதால் இந்தக் கிராமத்தின் வழியாக இரவுப் பயணம் அனுமதிக்கப்படுகிறது. அருகிலுள்ள இரயில் நிலையம் மைசூர் இரயில் நிலையம் ஆகும். பெங்களூரு மற்றும் கோழிக்கோடு விமான நிலையங்களும் அருகில் உள்ளன.

மேற்கோள்கள்
-----------

1. 1 2  "Census of India : Villages with population 5000 & above". Registrar General & Census Commissioner, India.. பார்த்த நாள்: 2008-12-10.
**பைரராஜு சந்தியா ராசு** (பிறப்பு **சந்தியா** ) இந்திய குச்சிப்புடி நடனக் கலைஞரும் மற்றும் நடிகையுமாவார்.  இவர் தேசிய திரைப்பட விருது பெற்றவர்.

ஆரம்ப கால வாழ்க்கை
------------------

சந்தியா தனது ஆரம்பக் கல்வியை கிருஷ்ணமூர்த்தி அறக்கட்டளையின் சென்னை தி ஸ்கூல் கே.எஃப்.ஐ பள்ளியிலும், சென்னை பால வித்யா மந்திரில் உயர்நிலைக் கல்வியையும் முடித்தார். சென்னை லயோலா கல்லூரியில் சிறிது காலம் படித்து உசுமானியா பல்கலைக்கழகத்தில் உளவியலில் இளங்கலைப் பட்டம் பெற்றார். இவர், வேம்பதி சின்ன சத்யம் அவர்களிடம் தனது பத்து வயதில் குச்சிப்புடி நடனப் பயிற்சியைத் தொடங்கினார். பின்னர் கிசோர் மொசலிகண்டி அவர்களிடமும் பயிற்சி பெற்றார் *.*

தொழில்
------

இவர் 2013 ஆம் ஆண்டு வெளியான *யாதோன் கி பாரத் என்ற* இந்திக் குறும்படத்தின் மூலம் நடிப்பில் அறிமுகமானார். பின்னர், 2017இல் <i id="mwKA">கேர்ஃபுல்</i> என்ற படத்தின் மூலம் மலையாளத்தில் அறிமுகமானார்.  இது சர்வதேச நடன தினத்தன்று வெளியான *நாட்டியம்* (2016)  என்ற குறும்படம் வெளியான சிறிது காலத்திலேயே வந்தது..   ராம்கோ நிறுவனத் தலைவர் பி.ஆர்.வெங்கட்ராம ராசாவின் மூத்த மகனான இவர், தொழிலதிபர் ராமலிங்க ராசுவின் மகன் ராமராசுவை மணந்தார்.  இவர் தனது குருவின் குச்சிப்புடியை வளர்த்தெடுக்க நிசிரிங்கலா நடன அகாதமியை நிறுவினார்.    தற்போது இவர் ராம்கோ குழுமத்தின் ஒரு அங்கமான சந்தியா ஸ்பின்னிங் மில்ஸின் நிர்வாக இயக்குநராகவும் உள்ளார்.

நாட்டியம் என்ற படத்தின் மூலம் தெலுங்கு திரையுலகில் அறிமுகமானார் *.*   இந்தப் படம் பல்வேறு நடன வடிவங்களைச் சுற்றி நடக்கும் காதல் நாடகமாக எடுக்கபட்டது.

மேற்கோள்கள்
-----------

வெளி இணைப்புகள்
---------------




1. ↑  Dundoo, Sangeetha Devi (13 March 2017). "For a spot of spontaneity" (in en-IN). *The Hindu*. பன்னாட்டுத் தர தொடர் எண்:0971-751X. .
2. ↑  "Kuchipudi Kalakar: Kishore Mosalikanti". .
3. ↑  "Sandhya Raju – Careful is a perfect debut for me" (in en-IN). .
4. ↑  "‘Natyam’ will inspire all women: Sandhya Raju" (in en). 22 January 2016. .
5. ↑  "International Dance Day: 'Natyam' showcases a woman's love for dance" (in en). 29 April 2016. .
6. ↑  "Sandhya Raju took Kuchipudi to a world stage with her performance at an Austrian Museum" (in en). .
7. ↑  "Ramalinga Raju’s kin turns entrepreneur" (in en). .
8. ↑  "Kuchipudi exponent Sandhya Raju raises funds for dance gurus in a novel way" (in en). .
9. ↑  "For a good cause: Sandhya Raju Raises COVID19 Hardship Fund to Aid Kuchipudi Guru's facing financial adversities" (in en). 11 June 2020. .
10. ↑  "In step with pandemic times" (in en). 27 December 2020. .
11. ↑  "Kuchipudi dancer Sandhya Raju's first-look from dance film Natyam - Times of India" (in en). .
12. ↑  "Kuchipudi dancer Sandhya Raju's first-look from dance film Natyam - Times of India" (in en). .
13. ↑  "Jr NTR launches teaser of Sandhya Raju's 'Natyam'" (in en). .
**இரேவு நாயக் பெலம்கி** (*Revu Naik Belamgi*) இந்தியாவைச் சேர்ந்த ஓர் அரசியல்வாதியாவார். கருநாடக அரசியலில் இந்திய தேசிய காங்கிரசு கட்சியின் உறுப்பினராகச் செயல்பட்டார். கர்நாடக மாநிலத்தில் ஓர் அமைச்சராகப் பணியாற்றினார். கர்நாடக மாநிலம் குல்பர்கா மாவட்டத்திலுள்ள கமலாபூர் தொகுதியில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார். இரேவுநாயக் பெலம்கி 2008 ஆம் ஆண்டு முதல் 2013 ஆம் ஆண்டு வரை குல்பர்கா மாவட்டத்தில் உள்ள குல்பர்கா கிராமப்புறத் தொகுதியில் இருந்து தேர்ந்தெடுக்கப்பட்டு கர்நாடகா சட்டமன்ற உறுப்பினராக இருந்தார்.

இரேவு நாயக் பெலம்கி 2023 கர்நாடக சட்டமன்றத் தேர்தலில் குல்பர்கா கிராமப்புறத் தொகுதியில் இருந்து இந்திய தேசிய காங்கிரசு கட்சியின் வேட்பாளராகப் போட்டியிட்டார். தேர்தல் ஆணையத்தில் தாக்கல் செய்யப்பட்ட தேர்தல் பிரமாணப் பத்திரத்தின்படி இவரது தொழில் விவசாயமாகும். 5 ஆம் வகுப்பு வரை படித்துள்ள இவருக்கு தற்போது 82 வயதாகும்.

மேற்கோள்கள்
-----------

1. ↑   GULBARGA MLC ELECTION RESULT 2015: BJP’S B G PATIL WINS
2. ↑   Win in Kalaburagi-Yadgir comes as a consolation for the BJP
3. ↑  "Revu Naik Belamagi in Karnataka Assembly Elections 2023", *News18* (in ஆங்கிலம்), retrieved 2023-12-23